b'\n_START_ARTICLE_\nHanna (elokuva)\n_START_SECTION_\nJuoni\n_START_PARAGRAPH_\nMarissa Wiegler (Cate Blanchett) on kostonhimoinen CIA-agentti, Erik Hellerin ex-esimies ja s\xc3\xa4\xc3\xa4lim\xc3\xa4t\xc3\xb6n tappaja. Marissan tavoite on surmata toinen CIA-agentti, Erik Heller (Eric Bana), jonka tyt\xc3\xa4r Hanna puolestaan aikoo tappaa Marissan. Hannan motiivi Marissan surmaan on kosto \xc3\xa4itins\xc3\xa4 kuoleman puolesta._NEWLINE_Hanna on pienest\xc3\xa4 pit\xc3\xa4en koulutettu varomaan, mets\xc3\xa4st\xc3\xa4m\xc3\xa4\xc3\xa4n ja ennen kaikkea taistelemaan. H\xc3\xa4n asuu korvessa is\xc3\xa4ns\xc3\xa4 kanssa. Hanna pit\xc3\xa4\xc3\xa4 kauniina ja uskomattomana kaikkea mik\xc3\xa4 on muille aivan normaalia. Hanna l\xc3\xa4htee is\xc3\xa4ns\xc3\xa4 kanssa suorittamaan teht\xc3\xa4v\xc3\xa4\xc3\xa4. Matkan aikana Hanna saa yst\xc3\xa4v\xc3\xa4n. Vaarallisten k\xc3\xa4\xc3\xa4nteiden j\xc3\xa4lkeen Hanna oppii itsest\xc3\xa4\xc3\xa4n, is\xc3\xa4st\xc3\xa4\xc3\xa4n ja menneisyydest\xc3\xa4\xc3\xa4n yht\xc3\xa4 ja toista.\n_START_SECTION_\nTuotanto\n_START_PARAGRAPH_\nElokuvan kuvauspaikkoihin kuului Kuusamo Pohjois-Suomessa sek\xc3\xa4 useat paikat Saksassa, kuten Bad T\xc3\xb6lz, Hampuri, Filmstudio Babelsberg sek\xc3\xa4 hyl\xc3\xa4tty huvipuisto Spreepark Berliiniss\xc3\xa4. Elokuvaa kuvattiin my\xc3\xb6s Ouarzazatessa ja Essaouirassa Marokossa. L\xc3\xa4mp\xc3\xb6tila Suomen kuvausten aikana laski joskus jopa 33 pakkasasteeseen, mutta Ronan sanoi "Suomi toi uusia n\xc3\xa4k\xc3\xb6kohtia tarinaan. Olimme kuvaamassa j\xc3\xa4\xc3\xa4tyneell\xc3\xa4 j\xc3\xa4rvell\xc3\xa4 lumenpeitossa olevien m\xc3\xa4ntyjen ymp\xc3\xa4r\xc3\xb6im\xc3\xa4n\xc3\xa4." Suurin osa kuvauksista tapahtui Filmstudio Babelsbergissa Potsdamissa, Saksassa. Aiemmin Danny Boyle ja Alfonso Cuar\xc3\xb3n oli liitetty elokuvan ohjaajiksi, mutta my\xc3\xb6hemmin varmistui Joe Wrightin tulo ohjaajaksi._NEWLINE_Elokuvan tarinan ja k\xc3\xa4sikirjoituksen teki Seth Lochhead, kun h\xc3\xa4n samalla opiskeli elokuvak\xc3\xa4sikirjoitusta Vancouverin elokuvakoulussa.\n_START_SECTION_\nArvioita\n_START_PARAGRAPH_\nNyt-liitteess\xc3\xa4 kolme kriitikkoa antoi elokuvalle pistekeskiarvon 2,7 viiden ollessa maksimi.'